CELEX: C2005/031/36
Language: sk
Date: 2005-02-05 00:00:00
Title: Rozsudok Súdu prvého stupňa z 1. decembra 2004 vo veci T-27/02, Kronofrance SA proti Komisii Európskych spoločenstiev (Štátne pomoci — Rozhodnutie Komisie o nepodaní námietok — Žaloba o neplatnosť — Prípustnosť — Multisektorálny rámec regionálnej pomoci pre veľké investičné projekty)

5.2.2005   
            
            
               SK
            
            
               Úradný vestník Európskej únie
            
            
               C 31/18
            
         
      ROZSUDOK SÚDU PRVÉHO STUPŇA
   
   z 1. decembra 2004
   vo veci T-27/02, Kronofrance SA proti Komisii Európskych spoločenstiev (1)
   
   (Štátne pomoci - Rozhodnutie Komisie o nepodaní námietok - Žaloba o neplatnosť - Prípustnosť - Multisektorálny rámec regionálnej pomoci pre veľké investičné projekty)
   (2005/C 31/36)
   Jazyk konania: nemčina
   Vo veci T-27/02, Kronofrance SA, so sídlom v Sully-sur-Loire (Francúzsko), v zastúpení: R. Nierer, advokát, proti Komisii Európskych spoločenstiev (splnomocnení zástupcovia: V. Kreuschitz a J. Flett, ktorí si zvolili adresu na doručovanie v Luxemburgu), ktorú v konaní podporuje Glunz AG a OSB Deutschland GmbH, so sídlom v Meppene (Nemecko), v zastúpení: H.-J. Niemeyer a K. Ziegler, advokátky, ktoré si zvolili adresu na doručovanie v Luxemburgu, predmetom ktorej je návrh na zrušenie rozhodnutia Komisie SG (2001) D z 25. júla 2001 o nepodaní námietok voči pomoci priznanej nemeckými úradmi spoločnosti Glunz AG, Súd prvého stupňa (štvrtá rozšírená komora), v zložení: predseda komory H. Legal, sudcovia V. Tiili, M. Vilaras, I. Wiszniewska-Białecka a V. Vadapalas, tajomník: J. Plingers, referent, vyhlásil dňa 1. decembra 2004 rozsudok, ktorého výrok znie:
   
               1)
            
            
               Rozhodnutie Komisie SG (2001) D z 25. júla 2001 o nepodaní námietok voči pomoci priznanej nemeckými úradmi spoločnosti Glunz AG sa zrušuje.
            
         
               2)
            
            
               Komisia je povinná nahradiť okrem svojich trov konania aj trovy konania žalobkyne.
            
         
               3)
            
            
               Spoločnosti Glunz a OSB Deutschland GmbH hradia svoje trovy konania, ktoré im vznikli v súvislosti s ich postavením vedľajších účastníkov konania.
            
         
      (1)  Ú. v. ES C 118 zo dňa 18.5.2002